钦定古今图书集成/历象汇编/岁功典/第064卷 > 《后汉书》 > 祭祀志
## 钦定古今图书集成/历象汇编/岁功典/第064卷 > 《后汉书》 > 祭祀志

立秋之日，迎秋于西郊，祭白帝蓐收，车旗服饰皆白。
歌《西皓》，八佾舞《育命》之舞。使谒者以一特牲先祭先
虞，于坛。有事，天子入囿射牲，以祭宗庙，名曰䝙刘。

〈注〉《月令章句》曰：“西郊九里，因金数也。”　《皇览》曰：“自夏至数四十六日，则天子迎秋于西堂，距邦九里，堂高九尺，堂阶九等，白税九乘，旗旄尚白，田车载兵，号曰助天收。唱之以商，舞之以干戚，此迎秋之乐也。”